pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ตัวแทนชาวไร่อ้อยเข้าพบรอง นรม. พล.อ.อ.ประจินฯ เพื่อขอบคุณที่ให้ความช่วยเหลือกรณีปัญหาการบรรทุกอ้อยในฤดูการผลิตปีที่ผ่านมา
วันศุกร์ที่ 7 กรกฎาคม 2560
ตัวแทนชาวไร่อ้อยเข้าพบรอง นรม. พล.อ.อ.ประจินฯ เพื่อขอบคุณที่ให้ความช่วยเหลือกรณีปัญหาการบรรทุกอ้อยในฤดูการผลิตปีที่ผ่านมา
คณะผู้แทนชาวไร่อ้อยรวม 4 องค์กร ประกอบด้วย สหสมาคมชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สหพันธ์ชาวไร่อ้อยแห่งประเทศไทย และสมาพันธ์ชาวไร่อ้อยแห่งประเทศไทย ได้เข้าพบ รองนายกรัฐมนตรี
วันนี้ (7 ก.ค.60) เวลา 11.00 น. ณ ห้องประชุมชั้น 5 ตึกบัญชาการ 2 ทําเนียบรัฐบาล คณะผู้แทนชาวไร่อ้อยรวม 4 องค์กร ประกอบด้วย สหสมาคมชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สหพันธ์ชาวไร่อ้อยแห่งประเทศไทย และสมาพันธ์ชาวไร่อ้อยแห่งประเทศไทย ได้เข้าพบพลอากาศเอก ประจิน จั่นตอง รองนายกรัฐมนตรี ในฐานะหัวหน้าฝ่ายเศรษฐกิจ คณะรักษาความสงบแห่งชาติ (ฝศก.คสช.) เพื่อขอบคุณในการที่ให้ความช่วยเหลือคลี่คลายปัญหาการบรรทุกอ้อยให้กับชาวไร่อ้อยในฤดูการผลิตของปีที่ผ่านมาให้เป็นไปด้วยความเรียบร้อย
ในการเข้าพบครั้งนี้ทางคณะผู้แทนชาวไร่อ้อยได้ขอหารือถึงปัญหาข้อขัดข้องในการดําเนินการขนส่งอ้อยจากพื้นที่การผลิตไปยังโรงงาน ตลอดจนปัญหาแรงงานชาวต่างด้าวในกระบวนการเก็บอ้อยตามฤดูกาล ซึ่ง รองนายกรัฐมนตรีและหัวหน้าฝ่ายเศรษฐกิจ คสช. ได้รับฟังปัญหาพร้อมทั้งชี้แจงให้ทราบว่า รัฐบาลไม่ได้นิ่งนอนใจในการแก้ปัญหาผลผลิตทางการเกษตรให้กับทุกภาคส่วน รวมถึงปัญหาแรงงานต่างด้าวที่กําลังเกิดขึ้นในขณะนี้ แต่อย่างไรก็ตามในทางปฏิบัตินั้น ทุกฝ่ายต้องดําเนินการให้ถูกต้องตามที่กฎหมายกําหนด ในฐานะของหัวหน้าฝ่ายเศรษฐกิจ คสช. ยินดีรับเรื่องปัญหาของชาวไร่อ้อย เพื่อจะนําไปประสานกับกระทรวงและหน่วยงานที่เกี่ยวข้องให้ต่อไป พร้อมทั้งเน้นย้ําในตอนท้ายว่า การแก้ไขปัญหาทุกอย่างนั้น ทุกฝ่ายจะต้องร่วมมือกัน และต้องทําทุกอย่างด้วยความถูกต้องเพื่อผลประโยชน์ของส่วนรวม
....................................................................................
กลุ่มประชาสัมพันธ์และเผยแพร่ สํานักโฆษก
(ข้อมูลจาก พลอากาศเอก มณฑล สัชฌุกร)
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-วิธีป้องกันตนเองจากไวรัสโควิด-19
วันพุธที่ 8 เมษายน 2563
วิธีป้องกันตนเองจากไวรัสโควิด-19
อย่าลืมทําตามกันนะ
-หมั่นล้างมือด้วยสบู่
-ใช้เจลแอลกอฮอล์
-ใส่หน้ากากอนามัย
รัฐบาลไทย-ข่าวทำเนียบรัฐบาล-ผลการจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 ตั้งแต่วันที่ 13 ธันวาคม 2559 – 17 กุมภาพันธ์ 2560
วันศุกร์ที่ 24 กุมภาพันธ์ 2560
ผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 ตั้งแต่วันที่ 13 ธันวาคม 2559 – 17 กุมภาพันธ์ 2560
สบน.ได้ดําเนินการกู้เงินเพื่อชดเชยการขาดดุลงบประมาณ ในปีงบประมาณพ.ศ. 2560 โดยการออกพันธบัตรออมทรัพย์ของกระทรวงการคลังในปีงบประมาณ พ.ศ. 2560 ครั้งที่ 1 จํานวนรวม 15,000 ล้านบาท
ตามที่กระทรวงการคลังโดยสํานักงานบริหารหนี้สาธารณะได้ดําเนินการกู้เงินเพื่อชดเชยการขาดดุลงบประมาณ ในปีงบประมาณพ.ศ. 2560 โดยการออกพันธบัตรออมทรัพย์ของกระทรวงการคลังในปีงบประมาณ พ.ศ. 2560 ครั้งที่ 1 จํานวนรวม15,000 ล้านบาท แบ่งเป็น 2 รุ่น คือ รุ่นอายุ 3 ปี (SB19DA) อัตราดอกเบี้ยแบบคงที่ร้อยละ 2.00 ต่อปี และรุ่นอายุ 7 ปี (SB23DA)อัตราดอกเบี้ยแบบคงที่ร้อยละ 2.56 ต่อปี จําหน่ายระหว่างวันที่ 13 ธันวาคม 2559–21 เมษายน 2560 เพื่อเป็นการส่งเสริมการออมของนักลงทุนรายย่อยและประชาชนทั่วไปและเป็นทางเลือกในการลงทุนที่มั่นคงไม่มีความเสี่ยงได้รับดอกเบี้ยเป็นผลตอบแทนที่แน่นอนในอัตราที่สูงกว่าอัตราดอกเบี้ยเงินฝากนั้น
สํานักงานบริหารหนี้สาธารณะขอแจ้งผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 โดยเป็นยอดสะสมตั้งแต่วันที่ 13 ธันวาคม 2559 – 17 กุมภาพันธ์ 2560 ดังนี้
หน่วย : ล้านบาท
ตัวแทนจําหน่าย วงเงิน
ที่ได้รับจัดสรร ยอดสะสมตั้งแต่วันที่
13 ธ.ค. 59–17 ก.พ. 60 %ของวงเงินที่ได้รับจัดสรร วงเงินจําหน่ายคงเหลือ
ณ วันที่ 17 ก.พ. 60
1. ธนาคารกรุงเทพ จํากัด (มหาชน) 4,200 2,032.449 48% 2,167.551
2. ธนาคารกรุงไทย จํากัด (มหาชน) 5,100 3,989.063 78% 1,110.937
3. ธนาคารกสิกรไทย จํากัด (มหาชน) 2,700 1,157.082 43% 1,542.918
4. ธนาคารไทยพาณิชย์ จํากัด (มหาชน) 3,000 1,370.770 46% 1,629.230
รวม 15,000 8,549.364 57% 6,450.636
ผู้ที่สนใจซื้อพันธบัตรสามารถทํารายการซื้อพันธบัตรดังกล่าว ผ่านเคาน์เตอร์ทุกสาขาเครื่องถอนเงินอัตโนมัติ (เครื่อง ATM) และผ่านระบบอินเทอร์เน็ตของธนาคารตัวแทนจําหน่าย4 แห่ง ประกอบด้วย ธนาคารกรุงเทพจํากัด (มหาชน)ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) และธนาคารไทยพาณิชย์ จํากัด (มหาชน) ได้จนถึงวันที่ 21 เมษายน 2560 หรือจนกว่าจําหน่ายได้ครบวงเงิน
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.bangkokbank.comwww.ktb.co.thwww.kasikornbank.comwww.scb.co.thwww.pdmo.go.thwww.bot.or.th
จึงขอประกาศให้ทราบโดยทั่วกัน
สํานักจัดการหนี้ 1ส่วนจัดการเงินกู้รัฐบาล 1 สํานักงานบริหารหนี้สาธารณะโทร. 0 2265 8050 ต่อ 5307, 5315
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีประกาศขายทอดตลาดทรัพย์สินผ่านระบบอิเล็กทรอนิกส์ e - Offering Auction ครั้ง ๔ นัดที่ ๓
วันจันทร์ที่ 20 สิงหาคม 2561
กระทรวงยุติธรรม โดยกรมบังคับคดีประกาศขายทอดตลาดทรัพย์สินผ่านระบบอิเล็กทรอนิกส์ e - Offering Auction ครั้ง ๔ นัดที่ ๓
กระทรวงยุติธรรม โดยกรมบังคับคดีประกาศขายทอดตลาดทรัพย์สินผ่านระบบอิเล็กทรอนิกส์ e - Offering Auction ครั้ง ๔ นัดที่ ๓
เมื่อวันอาทิตย์ที่ ๑๙ สิงหาคม ๒๕๖๑ กรมบังคับคดีประกาศขายทอดตลาดทรัพย์สิน LOT๔ e -Offering Auction (ครั้งที่ ๔) นัดที่ ๓ ณ ห้องขายทอดตลาด อาคารอสีติพรรษ กรมบังคับคดี กรุงเทพมหานคร โดยมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางศศิวิมล ธนศานติ รองอธิบดีกรมบังคับคดี นางสาวรัชนี บุญเรือง ผู้อํานวยการสํานักงานบังคับคดีจังหวัดจันทบุรี รักษาการในตําแหน่งผู้เชี่ยวชาญ เฉพาะด้านการบังคับคดีแพ่ง และเจ้าหน้าที่กรมบังคับคดี ดูแลการขายทอดตลาดทรัพย์ในครั้งนี้ด้วย ซึ่งในวันนี้มีการประกาศขายทอดตลาดทรัพย์สินจํานวน ๓๒ คดี ๓๓ รายการ ขายได้ ๗ คดี ๗ รายการ เป็นจํานวนเงินทั้งสิ้น ๘,๒๙๑,๐๐๐ บาท จากราคาประเมิน ๕,๒๓๑,๐๙๑.๒๕ บาท ราคาที่ขายได้สูงกว่าราคาประเมิน คิดเป็นร้อยละ ๕๘.๕๐ โดยมีสํานักงานบังคับคดีแพ่งกรุงเทพมหานคร ๑ เป็นศูนย์กลาง (Center) ผ่านเครือข่ายสํานักงานบังคับคดีจังหวัดเชียงใหม่ ขอนแก่น นครราชสีมา และสงขลา มีผู้สนใจเข้าฟังการขายจํานวน ๖๐ คน มีผู้ใช้เครื่อง EDC จํานวน ๑๑ ราย เป็นเงิน ๑,๑๐๐,๐๐๐ บาท
ทั้งนี้ กรมบังคับคดีกําหนดทําการประมูลขายทอดตลาดด้วยวิธีการเสนอราคาผ่านระบบอิเล็กทรอนิกส์ e – Offering Auction ทุกวันอาทิตย์ โดยนัดที่ ๔ วันที่ ๙ กันยายน ๒๕๖๑ สนใจสามารถดูรายละเอียดเพิ่มเติมที่ www.led.go.th หรือติดต่อที่เบอร์ ๐๒ ๘๘๑ ๔๙๙๙ และสายด่วนกรมบังคับคดี ๑๑๑๑ กด ๗๙
รัฐบาลไทย-ข่าวทำเนียบรัฐบาล-รัฐมนตรีประสานงานด้านโครงสร้างพื้นฐาน และรัฐมนตรีช่วยว่าการกระทรวงคมนาคมสาธารณรัฐสิงคโปร์ เข้าเยี่ยมคารวะรองนายกรัฐมนตรี
วันศุกร์ที่ 17 กุมภาพันธ์ 2560
รัฐมนตรีประสานงานด้านโครงสร้างพื้นฐาน และรัฐมนตรีช่วยว่าการกระทรวงคมนาคมสาธารณรัฐสิงคโปร์ เข้าเยี่ยมคารวะรองนายกรัฐมนตรี
รัฐมนตรีประสานงานด้านโครงสร้างพื้นฐาน และรัฐมนตรีช่วยว่าการกระทรวงคมนาคมสาธารณรัฐสิงคโปร์ เข้าเยี่ยมคารวะรองนายกรัฐมนตรี
วันนี้(14 กุมภาพันธ์ 2560) เวลา 15.00 น. นายคอ บุน วัน (Mr. Khaw Boon Wan) รัฐมนตรีประสานงานด้านโครงสร้างพื้นฐาน และรัฐมนตรีช่วยว่าการกระทรวงคมนาคมสาธารณรัฐสิงคโปร์ เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวยินดีต้อนรับรัฐมนตรีประสานงานด้านโครงสร้างพื้นฐานและรัฐมนตรีว่าการกระทรวงคมนาคมสิงคโปร์ ด้านรัฐมนตรีฯ แสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช พร้อมกล่าวว่ายินดีที่0tพัฒนาความสัมพันธ์ระหว่างสองประเทศให้แน่นแฟ้นยิ่งขึ้นต่อไป
ทั้งสองฝ่ายหารือถึงโครงการรถไฟความเร็วสูง โดยรัฐมนตรีฯ กล่าวว่า สิงคโปร์กําลังเริ่มโครงการรถไฟความเร็วสูงเส้นทางกัวลาลัมเปอร์-สิงคโปร์ ขณะเดียวกัน รองนายกรัฐมนตรี กล่าวว่า ฝ่ายไทยกําลังเร่งพัฒนาโครงการรถไฟความเร็วสูงเพื่อสร้างความเชื่อโยงภายในประเทศ ซึ่งขณะนี้กําลังอยู่ระหว่างการพิจารณาเส้นทางโดยจะเชื่อมโยงตั้งแต่คุนหมิงมายังภาคใต้ของไทยและต่อไปยังสิงคโปร์ ทั้งนี้ หวังว่าในอนาคตจะช่วยต่อยอดความเชื่อมโยงระหว่างประเทศในอาเซียน
โอกาสนี้ ทั้งสองฝ่ายยังหารือถึงความร่วมมือด้านการค้าและการลงทุน โดยรองนายกรัฐมนตรีกล่าวว่า ขณะนี้ประเทศไทยอยู่ระหว่างการปฏิรูปโครงสร้างพื้นฐาน ซึ่งปัจจุบันกําลังเร่งพัฒนาในหลายโครงการ รวมถึงเขตเศรษฐกิจพิเศษภาคตะวันออก (Eastern Economic Corridor Development : EEC) จึงอยากเชิญชวนให้สิงคโปร์เข้ามาร่วมลงทุนในโครงการดังกล่าว ด้านสิงคโปร์แสดงความสนใจและพร้อมที่จะพิจาณาเพื่อร่วมลงทุน นอกจากนี้ รองนายกรัฐมนตรียังได้กล่าวเชิญให้เข้าร่วมงานประชุมสัมมนา “Opportunity Thailand” ที่จัดขึ้นโดยสํานักงานคณะกรรมการส่งเสริมการลงทุน (BOI) ในวันที่ 15 กุมภาพันธ์ 2560 โดยภายในงานจะมีการนําเสนอโครงการโครงสร้างพื้นฐานเหล่านี้ ด้านรัฐมนตรี แสดงความสนใจ พร้อมกล่าวว่า การลงทุนด้านโครงการโครงสร้างพื้นฐานและโลจิสติกส์เป็นสิ่งสําคัญที่จะช่วยส่งเสริมความเชื่อมโยงระหว่างไทย สิงคโปร์และอาเซียน อีกทั้ง ยังเป็นประโยชน์ต่อการขยายการค้าและการลงทุนระหว่างกันในระยะยาว
รัฐบาลไทย-ข่าวทำเนียบรัฐบาล-สธ. เผยผลการวิจัยการฆ่าเชื้อหน้ากาก N95 และหน้ากากอนามัยใช้ซ้ำ
วันศุกร์ที่ 3 เมษายน 2563
สธ. เผยผลการวิจัยการฆ่าเชื้อหน้ากาก N95 และหน้ากากอนามัยใช้ซ้ํา
กระทรวงสาธารณสุข เผยผลการวิจัยของคณะแพทยศาสตร์รพ.รามาธิบดี และกรมวิทยาศาสตร์การแพทย์ พบว่าการอบด้วยรังสี UV-C สามารถฆ่าเชื้อไวรัสโควิด-19 เป็นทางเลือกในการนําหน้ากาก N95 และหน้ากากอนามัยกลับมาใช้ซ้ํา ในสถานการณ์การขาดแคลนจากการระบาดทั่วโลก แนะนําใช้ซ้
กระทรวงสาธารณสุข เผยผลการวิจัยของคณะแพทยศาสตร์รพ.รามาธิบดี และกรมวิทยาศาสตร์การแพทย์ พบว่าการอบด้วยรังสี UV-C สามารถฆ่าเชื้อไวรัสโควิด-19 เป็นทางเลือกในการนําหน้ากาก N95 และหน้ากากอนามัยกลับมาใช้ซ้ํา ในสถานการณ์การขาดแคลนจากการระบาดทั่วโลก แนะนําใช้ซ้ําได้ 4 ครั้ง
วันนี้ (3 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ผศ.นพ.มล.ทยา กิติยากร รศ.พญ.สิริอร วัชรานานันท์ และผศ.พญ.ดรุณี โชติประสิทธิ์สกุล อาจารย์แพทย์ จากภาควิชาอายุรศาสตร์ คณะแพทยศาสตร์รพ.รามาธิบดี มหาวิทยาลัยมหิดล พร้อมด้วยภก.สุรัชนี เศวตศิลา ผู้อํานวยการสํานักยาและวัตถุเสพติด กรมวิทยาศาสตร์การแพทย์ ร่วมกันแถลงผลการวิจัยการฆ่าเชื้อเพื่อนําหน้ากาก N95 และหน้ากากอนามัยกลับมาใช้ซ้ํา ว่า สถานการณ์ระบาดโรคติดเชื้อไวรัสโคโรนา 2019 (โควิด-19) ที่เกิดขึ้น ทําให้มีปริมาณความต้องการใช้หน้ากากอนามัย N95 สูงในบุคลากรทางการแพทย์ทั่วโลก การนําหน้ากากอนามัย และหน้ากาก N95 มาใช้ซ้ํา ถือเป็นทางเลือกหนึ่งที่จะนํามาปรับใช้ให้เข้ากับสถานการณ์ โดยจากการวิจัยพบว่าการนําเครื่องอบด้วย UV-C ที่มีจําหน่ายทั่วไป มาใช้ในการฆ่าเชื้อโรคหน้ากากอนามัย และหน้ากาก N95 สามารถกําจัดเชื้อไวรัสโควิด-19 ได้ โดยผิวเส้นใยไม่ยืดหรือขาด และช่องว่างระหว่างเส้นใยยังคงสภาพปกติ สามารถนําหน้ากากอนามัยมาอบซ้ําด้วย UV-C ได้ไม่เกิน 8 ครั้ง แต่แนะนําควรใช้ 4 ครั้ง
ทั้งนี้ กระทรวงสาธารณสุขได้เร่งจัดสรรไปยังโรงพยาบาลต่างๆ ทั่วประเทศ รวมทั้งได้มีแผนหาแหล่งผลิตทั้งในและต่างประเทศ เพื่อจัดหาให้เพียงพอต่อความต้องการรองรับสถานการณ์ที่เกิดขึ้น
****************************** 3 เมษายน 2563
****************************************
รัฐบาลไทย-ข่าวทำเนียบรัฐบาล-โรงพยาบาลสระบุรี เดินหน้าลดแออัด รับยาใกล้บ้าน
วันอังคารที่ 19 พฤศจิกายน 2562
โรงพยาบาลสระบุรี เดินหน้าลดแออัด รับยาใกล้บ้าน
โรงพยาบาลสระบุรี มีผู้ป่วยสมัครใจรับยาใกล้บ้านร้อยละ 20 เพิ่มรายการยาโรคไขมันในเลือดสูง โรคไทรอยด์ โรคโลหิตจาง 6 รายการ และขยายในผู้ป่วยกลุ่มโรคต้อหิน – ตาแห้ง
โรงพยาบาลสระบุรี มีผู้ป่วยสมัครใจรับยาใกล้บ้านร้อยละ 20 เพิ่มรายการยาโรคไขมันในเลือดสูง โรคไทรอยด์ โรคโลหิตจาง 6 รายการ และขยายในผู้ป่วยกลุ่มโรคต้อหิน – ตาแห้ง
วันนี้ (19 พฤศจิกายน 2562) ที่โรงพยาบาลสระบุรี จ.สระบุรี นายแพทย์ประพนธ์ ตั้งศรีเกียรติกุล คณะที่ปรึกษารัฐมนตรีว่าการกระทรวงสาธารณสุข ให้สัมภาษณ์ว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมให้กําลังใจการดําเนินงานโครงการรับยาใกล้บ้าน เริ่มเมื่อ 1 ตุลาคม 2562 เพื่อลดความแออัดในโรงพยาบาล ซึ่งเป็นนโยบายสําคัญของกระทรวงสาธารณสุข เพิ่มความสะดวกให้กับผู้ป่วยสิทธิหลักประกันสุขภาพถ้วนหน้าเพื่อเป็นทางเลือก ไม่ต้องรอคิวรับยาที่โรงพยาบาล จากการร่วมโครงการฯของโรงพยาบาลสระบุรี มีผู้ป่วยที่สมัครใจและเข้าเกณฑ์ให้ไปรับยาใกล้บ้านประมาณ ร้อยละ 20 ของใบสั่งยาใน 3 กลุ่มโรค คือ เบาหวาน ความดันโลหิตสูง และจิตเวช ที่มีอาการคงที่ จะได้รับใบสั่งยาและฉลากยาเพื่อไปรับยาที่ร้านยาชุมชนอบอุ่นใกล้บ้าน โดยโรงพยาบาลสระบุรีมีแผนเพิ่มรายการยาโรคไขมัน ในเลือดสูง โรคไทรอยด์ โรคโลหิตจางอีก 6 รายการ พร้อมขยายบริการเพิ่มที่แผนกจักษุในโรคต้อหิน – ตาแห้ง เพื่อให้ผู้ป่วยที่มีอาการคงที่ได้เข้าร่วมโครงการฯมากขึ้น ทางโรงพยาบาลจะได้เร่งประชาสัมพันธ์ผ่านช่องทางต่าง ๆ อาทิ Facebook ของรพ. ป้ายประชาสัมพันธ์โครงการรับยาใกล้บ้านหน้าบริเวณห้องตรวจ ให้เจ้าหน้าที่ของโรงพยาบาลช่วยกันประชาสัมพันธ์บอกต่อให้กับผู้ป่วย ญาติ และมีการรวบรวมข้อมูลเพื่อการปรับปรุงพัฒนา
ด้านนายแพทย์อนันต์ กมลเนตร ผู้อํานวยการโรงพยาบาลสระบุรี กล่าวว่า โรงพยาบาลสระบุรีได้สํารองยาไว้ที่ร้านขายยาเครือข่ายที่เข้าร่วมโครงการทั้งหมด 15 ร้าน กระจายอยู่ในอําเภอต่าง ๆ คือ อําเภอเมือง 8 ร้าน อําเภอหนองแค 4 ร้าน อําเภอวิหารแดง 2 ร้าน และอําเภอแก่งคอย 1 ร้าน ติดต่อสื่อสารผ่านทาง line group และมีโปรแกรมเชื่อมโยงข้อมูลใบสั่งยาไปที่ร้านขายยา โดยสามารถสแกน QR CODE จากใบสั่งยาและฉลากยาที่ผู้ป่วยนําไปรับยา เมื่อผู้ป่วยรับยาเรียบร้อย ข้อมูลจะถูกส่งต่อกลับมาที่โรงพยาบาล รวมทั้งมีระบบ SMS แจ้งเตือนเภสัชกรที่ร้านยา ระบบติดตามสถานะของใบสั่งยา และระบบคลังยา แสดงรายการจํานวนยาที่คงเหลือในร้านยาเครือข่าย ทั้งนี้ โรงพยาบาลมีแผนลงพื้นที่ตรวจสอบร้านยาในเครือข่ายทุก 3 เดือน เพื่อสร้างความมั่นใจให้ประชาชนว่าร้านยาในเครือข่ายได้มาตรฐาน
******************************* 19 พฤศจิกายน 2562
รัฐบาลไทย-ข่าวทำเนียบรัฐบาล-ก.แรงงาน แต่งตั้ง อสร. กทม. เป็นตัวแทนนำบริการด้านแรงงานสู่ประชาชนในเมืองหลวง
วันพุธที่ 27 กันยายน 2560
ก.แรงงาน แต่งตั้ง อสร. กทม. เป็นตัวแทนนําบริการด้านแรงงานสู่ประชาชนในเมืองหลวง
คณะอาสาสมัครแรงงาน ขอบคุณ ‘ปลัดแรงงาน’ที่สนับสนุนให้มี อสร.ในพื้นที่ กทม. เป็นตัวแทนกระทรวงแรงงานนําบริการด้านแรงงานไปสู่ประชาชนระดับชุมชนในกรุงเทพมหานครอย่างทั่วถึง
คณะอาสาสมัครแรงงาน ขอบคุณ ‘ปลัดแรงงาน’ที่สนับสนุนให้มี อสร.ในพื้นที่ กทม. เป็นตัวแทนกระทรวงแรงงานนําบริการด้านแรงงานไปสู่ประชาชนระดับชุมชนในกรุงเทพมหานครอย่างทั่วถึง อาทิ การส่งเสริมอาชีพ สนับสนุนแหล่งทุน ส่งเสริมสุขภาพ ความปลอดภัยในการทํางาน สร้างเครือข่ายที่เข้มแข็ง และมีหลักประกันทางสังคม เป็นต้น
หม่อมหลวงปุณฑริก สมิติ ปลัดกระทรวงแรงงาน ให้การต้อนรับนางสุจิน รุ่งสว่าง ประธานศูนย์ประสานงานแรงงานนอกระบบแห่งชาติและคณะจํานวน 60 คน ที่ได้เข้าพบเพื่อแสดงความขอบคุณที่สนับสนุนให้มีอาสาสมัครแรงงานในพื้นที่กรุงเทพมหานคร (อสร.กทม.) โดยกล่าวว่า นายกรัฐมนตรีได้ให้ความสําคัญกับกลุ่มแรงงานนอกระบบเพื่อให้สามารถเข้าถึงบริการของรัฐที่มีอยู่จํานวนมาก โดยการส่งเสริมด้านอาชีพ ส่งเสริมให้เข้าถึงแหล่งทุนในการประกอบอาชีพ การส่งเสริมสุขภาพ ความปลอดภัยอาชีวอนามัยและสภาพแวดล้อมในการทํางาน การสร้างเครือข่ายให้มีความเข้มแข็ง และมีหลักประกันความคุ้มครองทางสังคม
กระทรวงแรงงาน ได้ริเริ่มดําเนินโครงการจัดตั้งอาสาสมัครแรงงานกรุงเทพมหานคร (อสร.กทม.)
ขึ้นในปี 2560 ซึ่งมีผู้สมัครจํานวน 228 คน ส่วนในปีงบประมาณ 2561 ได้มีแผนจะจัดประชุมอบรมให้ความรู้เกี่ยวกับภารกิจของกระทรวงแรงงานและชี้แจงหน้าที่แก่อาสาสมัครแรงงาน จากนั้นจะแต่งตั้งและจัดทําบัตรประจําตัวให้แก่ผู้ที่ผ่านการอบรมต่อไป
ปัจจุบันอาสาสมัครแรงงานอยู่ในความรับผิดชอบของหน่วยงานต่างๆ ในสังกัดกระทรวงแรงงานซึ่งบูรณาการทํางานภายใต้ระเบียบว่าด้วยอาสาสมัครแรงงาน พ.ศ.2548 โดยได้จัดตั้งในส่วนภูมิภาค 76 จังหวัด เพื่อเป็นตัวแทนของกระทรวงแรงงานในระดับพื้นที่ในการดําเนินงานด้านประชาสัมพันธ์ ด้านการประสานงาน ด้านการรวบรวมข้อมูลพื้นฐาน และด้านการป้องกันและแก้ไขปัญหาแรงงานในระดับพื้นที่ นอกจากนี้ยังมีอาสาสมัครแรงงานในต่างประเทศจํานวน 12 ประเทศ 13 แห่ง ทําหน้าที่ประชาสัมพันธ์ข้อมูลข่าวสาร การสํารวจสภาพความเป็นอยู่ของแรงงานไทยในต่างประเทศ และประสานความช่วยเหลือด้านแรงงานระหว่างแรงงานไทยกับหน่วยงานที่เกี่ยวข้องในต่างประเทศ ปัจจุบันมีอาสาสมัครแรงงานในส่วนภูมิภาค จํานวน 15,240 คน ในจํานวนนี้ได้รับค่าตอบแทน 7,255 คน ไม่ได้รับค่าตอบแทน 7,985 คน และอาสาสมัครแรงงานในต่างประเทศ 872 คน รวมทั้งสิ้นจํานวน 16,112 คน
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
27 กันยายน 2560
รัฐบาลไทย-ข่าวทำเนียบรัฐบาล-นายกฯ ให้กำลังใจทัพกีฬาไทยในซีเกมส์ พร้อมชื่นชมพระปรีชาพระองค์หญิง ทรงคว้าเหรียญเงินขี่ม้าเดรสซาจ ชี้เตรียมพัฒนาสมาคมกีฬาและยกระดับคุณภาพนักกีฬาไทยให้โดดเด่นระดับภูมิภาค
วันพุธที่ 23 สิงหาคม 2560
นายกฯ ให้กําลังใจทัพกีฬาไทยในซีเกมส์ พร้อมชื่นชมพระปรีชาพระองค์หญิง ทรงคว้าเหรียญเงินขี่ม้าเดรสซาจ ชี้เตรียมพัฒนาสมาคมกีฬาและยกระดับคุณภาพนักกีฬาไทยให้โดดเด่นระดับภูมิภาค
นายกรัฐมนตรีให้กําลังใจนักกีฬาทีมชาติไทยที่เข้าร่วมการแข่งขันกีฬาซีเกมส์ ครั้งที่ 29 ณ ประเทศมาเลเซีย  พร้อมขอให้ลงเล่นทุกนัดด้วยความตั้งใจและอดทน ทําหน้าที่ของตนเองอย่างเต็มที่
วันนี้ (23 ส.ค. 60) พลเอก ประยุทธ์ จันทร์โอชา นายกรัฐมนตรี ให้กําลังใจนักกีฬาทีมชาติไทยที่เข้าร่วมการแข่งขันกีฬาซีเกมส์ ครั้งที่ 29 ณ ประเทศมาเลเซีย โดยขอให้ลงเล่นทุกนัดด้วยความตั้งใจและอดทน ทําหน้าที่ของตนเองอย่างเต็มที่ ทุกประเทศนั้นมุ่งหวังให้ตนเองประสบความสําเร็จมากที่สุด แต่การแข่งขันกีฬาย่อมมีแพ้มีชนะ ผู้ที่ได้รับชัยชนะย่อมมีความยินดี ส่วนผู้ที่พ่ายแพ้จะต้องไม่ท้อถอย และควรกลับไปทบทวนว่ามีข้อบกพร่องอย่างไร เพื่อพัฒนาแก้ไขให้ดีขึ้นต่อไป
“นายกฯ ยังได้ชื่นชมในพระปรีชาสามารถของพระเจ้าหลานเธอ พระองค์เจ้าสิริวัณณวรีนารีรัตน์ ที่ทรงนําทัพนักกีฬาขี่ม้าทีมชาติไทย คว้าเหรียญเงินจากการแข่งขันขี่ม้าประเภทศิลปะบังคับม้ามาครองได้สําเร็จ สร้างความปลื้มปีติให้กับคนไทย และยังทรงเป็นแรงบันดาลใจแก่นักกีฬาที่เหลือให้ทําผลงานให้ดีที่สุดอีกด้วย”
นอกจากนี้ นายกรัฐมนตรียังกล่าวด้วยว่า หลังจากจบการแข่งขันกีฬาซีเกมส์ครั้งนี้แล้ว ได้สั่งการให้กระทรวงการท่องเที่ยวและกีฬาไปหาแนวทางพัฒนางานของสมาคมกีฬาประเภทต่าง ๆ ให้ดีขึ้น เช่น การสรรหาคณะกรรมการและผู้ฝึกสอนที่มีคุณภาพ รวมทั้งยกระดับศักยภาพของนักกีฬารุ่นใหม่ให้ถึงขั้นสูงสุด ตั้งแต่การคัดเลือกดาวเด่นในระดับโรงเรียน เพื่อส่งต่อไปฝึกฝีมือในโรงเรียนกีฬาและพัฒนาต่อจนถึงทีมชาติ เนื่องจากที่ผ่านมาเป็นที่น่าสังเกตว่า การแข่งขันกีฬาประเภททีม นักกีฬาไทยทําผลงานได้ดีขึ้น แต่ประเภทบุคคลเริ่มประสบปัญหา ทั้งนี้ นายกรัฐมนตรีมุ่งหวังให้ประเทศไทยมีความโดดเด่นในเรื่องกีฬาในภูมิภาคอาเซียน และส่งเสริมให้นักกีฬาของไทยมีความพร้อมทั้งร่างกาย จิตใจ และทักษะความสามารถในระดับต้น ๆ
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีเกษตรฯ มอบคณะกรรมการจัดสรรโควต้านมโรงเรียน
วันจันทร์ที่ 24 กันยายน 2561
รัฐมนตรีเกษตรฯ มอบคณะกรรมการจัดสรรโควต้านมโรงเรียน
รัฐมนตรีเกษตรฯ มอบคณะกรรมการจัดสรรโควต้านมโรงเรียน ตรวจสอบคุณสมบัติของผู้ขอส่งนมโรงเรียนให้ถูกต้องตามกฎหมาย หวังให้เด็กนักเรียนได้ดื่มนมที่มีคุณภาพ
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า เพื่อป้องกันการเข้าใจผิดจากกรณีที่ได้มอบนโยบายการส่งนมโรงเรียนแก่คณะกรรมการจัดสรรโควต้านมโรงเรียนนั้น โดยการจัดสรรโควต้านมโรงเรียนยังคงให้อยู่ในดุลยพินิจของคณะกรรมการจัดสรรโควต้านมโรงเรียนตามกฎหมายเช่นเดิม แต่ให้ตรวจสอบคุณสมบัติของผู้ขอส่งนมโรงเรียนว่ามีคุณสมบัติถูกต้องตามระเบียบหรือข้อตกลงที่คณะกรรมการฯ กําหนดไว้หรือไม่ เช่น การขายโควต้า การทําเอกสาร MOU ไม่ตรงข้อเท็จจริง หรือการส่งนมที่ไม่ได้มาตรฐานให้เด็กนักเรียนรับประทาน เป็นต้น
อย่างไรก็ตาม ได้สั่งการให้กรมปศุสัตว์ องค์การส่งเสริมกิจการโคนมแห่งประเทศไทย (อสค.) และกรมส่งเสริมสหกรณ์ ตรวจสอบคุณสมบัติและเอกสารต่าง ๆ ของผู้ยื่นขอส่งนมโรงเรียนทั้งเก่าและใหม่ให้ถูกต้อง รวมถึงประวัติการส่งนมโรงเรียนของผู้ส่งนมที่ผ่านมาว่าได้ทําตามกฎกติกาถูกต้องแล้วหรือยัง และได้ส่งนมถึงโรงเรียนตามกําหนดระยะเวลาหรือไม่ด้วย เพื่อให้นโยบายของรัฐบาลที่ต้องการให้เด็กนักเรียนซึ่งเป็นลูกหลานประชาชนได้รับประทานอาหารที่มีประโยชน์ต่อการเจริญเติบโตของร่างกายได้อย่างครบถ้วนอย่างแท้จริง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สมอ. คุมเข้มผู้ทำ/นำเข้ากระติกน้ำร้อนไฟฟ้าตามมาตรฐานใหม่ พร้อมแก้ไขมาตรฐานน้ำปลาอิงตามมาตรฐานสากล เน้นความปลอดภัย
วันจันทร์ที่ 26 พฤศจิกายน 2561
สมอ. คุมเข้มผู้ทํา/นําเข้ากระติกน้ําร้อนไฟฟ้าตามมาตรฐานใหม่ พร้อมแก้ไขมาตรฐานน้ําปลาอิงตามมาตรฐานสากล เน้นความปลอดภัย
สมอ. คุมเข้มผู้ทํา/นําเข้ากระติกน้ําร้อนไฟฟ้าตามมาตรฐานใหม่ พร้อมแก้ไขมาตรฐานน้ําปลาอิงตามมาตรฐานสากล เน้นความปลอดภัย
นายวันชัย พนมชัย รองเลขาธิการ รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า ปัจจุบัน สมอ. กําหนดให้ผลิตภัณฑ์อุตสาหกรรม จํานวน 109 รายการ ต้องเป็นไปตามมาตรฐานหรือมาตรฐานบังคับ เพื่อคุ้มครองผู้บริโภคให้ได้รับความปลอดภัยในการใช้งาน ซึ่ง สมอ. ได้กําหนดให้กระติกน้ําร้อนไฟฟ้า ต้องเป็นไปตามมาตรฐานเลขที่ มอก. 2062-2558 มีผลใช้บังคับเมื่อวันที่ 7 พฤศจิกายน 2560 ที่ผ่านมา ปัจจุบันมีผู้ทําและนําเข้าได้รับใบอนุญาตตามมาตรฐานใหม่แล้ว จํานวน 17 ราย โดยแบ่งเป็นผู้ผลิตในประเทศ 8 รายและผู้นําเข้า 9 ราย จากเดิมที่มีผู้ได้รับใบอนุญาตตามมาตรฐานเก่า จํานวน 50 ราย แบ่งเป็น ผู้ผลิตในประเทศ 20 ราย และผู้นําเข้า 30 ราย สมอ. จึงแจ้งเตือนไปยังผู้ประกอบการที่ยังไม่มาขออนุญาตให้รีบดําเนินการตามมาตรฐานใหม่เท่านั้น หากตรวจพบจะดําเนินการตามกฎหมายทันที
มาตรฐานกระติกน้ําร้อนไฟฟ้าฉบับใหม่นี้ อ้างอิงมาจากมาตรฐาน IEC 60335-2-15 (2012) โดยมีเนื้อหาเพิ่มเติมจากมาตรฐานเดิม เพื่อให้ทันกับความก้าวหน้าทางเทคโนโลยี โดยเพิ่มคุณสมบัติด้านความปลอดภัยทางไฟฟ้าและมีการทดสอบระบบดิจิตอลที่ใช้ควบคุมการทํางานต่างๆของกระติกน้ําร้อนไฟฟ้า เช่น ระบบเร่งเดือด ระบบปรับระดับอุณหภูมิ ระบบล็อคฝาอัตโนมัติ ฯลฯ รวมถึงซอฟแวร์ในระบบดิจิตอลที่ติดตั้งในผลิตภัณฑ์ดังกล่าว จึงฝากถึงผู้บริโภคให้เลือกซื้อสินค้าที่แสดงเครื่องหมายมาตรฐาน ซึ่งติดอยู่บนตัวสินค้า จึงจะมั่นใจได้ว่าสินค้ามีความปลอดภัยในการใช้งาน มีคุณภาพและคุ้มค่า
นอกจากนี้ สมอ. ได้ปรับปรุงแก้ไขมาตรฐานน้ําปลาพื้นเมือง มอก. 3-2526 ให้สอดคล้องตามมาตรฐานของคณะกรรมาธิการโครงการมาตรฐานอาหาร FAO/WHO (Codex Alimentarius Commission - CAC) ซึ่งมีหน้าที่ในการกําหนดมาตรฐานอาหารในระดับสากล โดยมาตรฐานน้ําปลาที่ สมอ. จะกําหนดใหม่นี้ จะควบคุมสารปนเปื้อนที่เป็นอันตราย โลหะหนักต่างๆ เช่น ตะกั่ว สารหนู ปรอท รวมถึงสารฮิสตามีน (Histamine) ซึ่งเกิดในกระบวนการหมักน้ําปลา ถือเป็นสารพิษที่เป็นอันตรายในอาหาร หากบริโภคเข้าไปจะก่อให้เกิดอันตรายต่อร่างกายได้ รวมทั้งควบคุมในเรื่องของปริมาณสารอาหารในน้ําปลา เช่น ไนโตรเจน โซเดียม ให้เป็นไปตามปริมาณที่กําหนด ซึ่งขณะนี้อยู่ในขั้นตอนการกําหนดมาตรฐานคาดว่าจะแล้วเสร็จภายในเดือนมีนาคม 2562 นอกจากมาตรฐานน้ําปลาแล้ว สมอ. ยังดําเนินการปรับปรุงแก้ไขมาตรฐานเครื่องปรุงรสอีก 2 มาตรฐาน ได้แก่ มาตรฐานน้ําส้มสายชู และน้ําซอสปรุงรส โดยมาตรฐานน้ําส้มสายชูขณะนี้ปรับปรุงมาตรฐานแล้วเสร็จ โดยปรับแก้ใน 2 ส่วนที่สําคัญ ได้แก่ การควบคุมปริมาณสารปนเปื้อนต้องอยู่ในเกณฑ์ที่ปลอดภัย และภาชนะที่ใช้บรรจุจากเดิมให้ใช้เฉพาะขวดแก้ว แก้ไขเป็นสามารถบรรจุในขวดพลาสติกได้ แต่ต้องเป็นภาชนะพลาสติกที่เป็นไปตามมาตรฐานเท่านั้น ส่วนมาตรฐาน น้ําซอสปรุงรสจะปรับแก้ต่อไป ซึ่งหลักการในการกําหนดมาตรฐานผลิตภัณฑ์อาหารนั้น จะกําหนดโดยอ้างอิงมาตรฐานอาหารในระดับสากล และให้มีความสอดคล้องกับเทคโนโลยีและความปลอดภัยของผู้บริโภคเป็นสําคัญ
ทั้งนี้ สมอ. ขอเชิญชวนให้ติดตามข่าวสารด้านการมาตรฐานจาก สมอ. ที่สะดวกและรวดเร็วที่ www.tisi.go.th และ www.facebook.com/tisiofficial ท่านจะไม่พลาดข่าวสารความเคลื่อนไหวที่เป็นประโยชน์ทั้งต่อผู้ประกอบการและผู้บริโภค
รัฐบาลไทย-ข่าวทำเนียบรัฐบาล-เบาใจได้...แต่อย่าวางใจ‼️
วันจันทร์ที่ 6 กรกฎาคม 2563
เบาใจได้...แต่อย่าวางใจ!!️
#โควิด19